**Setan jangki** (*Gasterochisma melampus*) ialah ikan bertulang bersirip ruji penghuni lautan dalam keluarga kembung, Scombridae – sebuah keluarga yang dikongsikan dengan aya, kembung, tenggiri dan bonito. Namun, tidak seperti 50 spesies daripada empat suku tersebut, spesies ini unik di mana ia satu-satunya skombrid yang dikelaskan berasingan daripada yang selebihnya, ke dalam subkeluarga **Gasterochismatinae** dan genus ***Gasterochisma***.

Nama tempatannya, *ikan setan jangki*, dipakai khusus di Indonesia bagi merujuk pada spesies tersebut. Dalam bahasa Inggeris pula ia dipanggil *butterfly kingfish*.

Penerangan
----------

Anak setan jangki dicirikan dengan sirip pelvis besar yang lebih panjang daripada panjang kepala, dan akan lebih seimbang setelah ikannya membesar. Pada mana-mana saiz, sirip pelvisnya terlipat menjadi alur ventral yang dalam, hampir sama seperti spina dorsal pertama pada kesemua skombrid. Spesies ini mempunyai sisik sikloid yang sangat besar, di bawah lapisan lemak tebalnya. Pundi renangnya mempunyai dua unjuran anterior yang memanjang ke belakang tengkorak, berdekatan telinga dalam. Ikan ini ketiadaan lunas pertengahan pada pedunkel kaudal – ia hanya mempunyai pasangan lunas kecil biasa pada setiap sisi pangkal sirip kaudalnya, seperti skombrid yang lain. Ia mempunyai 21 vertebra prakaudal, beserta 23 vertebra kaudal.

Lukisan seekor ikan setan jangki
Ikan ini dapat ditemukan di seluruh dunia di selatan perairan beriklim sederhana pada 8–15 °C (46–59 °F), namun lebih umum lagi di bawah 10 °C (50 °F), dan pada kedalaman 200 m (660 ka) di laut lepas. Ia membesar hingga panjang 1.64 m (5.4 ka).

Kebanyakan ikan bertulang adalah ektotermik atau berdarah sejuk, namun spesies ini, hampir seperti aya terkait, adalah endotermik dan boleh menaikkan suhu tubuhnya mencapai tingkat pentermokawalaturan. Ia mempunyai organ pemanas otak yang muncul daripada otot mata rektus lateral, yang berlainan daripada mersuji, yang pemanasnya muncul daripada otot rektus superior.

Etimologi
---------

*Gasterochisma* terbit daripada Bahasa Yunani Kuno: γαστήρcode: grc is deprecated , *(gaster)*code: grc is deprecated , *perut*, dan χίασμαcode: grc is deprecated  (**chiasma**) "persilangan; bentuk-X; tanda 'X'".

Rujukan
-------

1. ↑  Collette, B.; Boustany, A.; Carpenter, K.E.; Di Natale, A.; Fox, W.; Graves, J.; Juan Jorda, M.; Miyabe, N.; Nelson, R.; Oxenford, H.; Uozumi, Y. (2011). "*Gasterochisma melampus*". *Senarai Merah Spesies Terancam IUCN*. **2011**: e.T170340A6756181. doi:10.2305/IUCN.UK.2011-2.RLTS.T170340A6756181.en. Dicapai pada 19 November 2021.
2. ↑
3. ↑  "*Gasterochisma melampus*". Integrated Taxonomic Information System. Dicapai pada 18 April 2006.
4. ↑
5. ↑  Skar Puji Astuti; Abdul Ghofar; Suradi Wijaya Saputra; Budi Nugraha (2016). "JENIS DAN DISTRIBUSI UKURAN IKAN HASIL TANGKAP SAMPINGAN (BY CATCH) RAWAI TUNA YANG DIDARATKAN DI PELABUHAN BENOA BALI". *Management of Aquatic Resources Journal (MAQUARES)*. Universitas Diponegoro. **5** (4): 453-460.
6. ↑
7. 1 2
8. ↑
9. ↑  Block, B.A.; Finnerty, J.R. (1993). "Endothermy in fishes: a phylogenetic analysis of constraints, predispositions, and selection pressures". *Environmental Biology of Fishes*. **40** (3): 283–302. doi:10.1007/BF00002518. S2CID 28644501.
10. ↑  Froese, Rainer; Pauly, Daniel (2012). "*Gasterochisma melampus*" di FishBase. versi Oktober 2012.

|  |  |
| --- | --- |
| Pengenalpastian takson | 
* Wd: Q934588
* BOLD: 18729
* FishBase: 100
* Fossilworks: 352539
* GBIF: 2374226
* iNaturalist: 187416
* IRMNG: 10824599
* ITIS: 202065
* IUCN: 170340
* NCBI: 13537
* NZOR: fba06551-f14d-43d2-a41e-7782f8221bde
* WoRMS: 219709

 |